Official Journal L 232 , 18/09/2003 P. 0059 - 0061



KOMISIJAS LĒMUMS (2003. gada 17. septembris), ar ko groza Lēmumu 93/402/EEK attiecībā uz svaigas gaļas importu no Argentīnas (izziņots ar dokumenta numuru C(2003) 3285) (Dokuments attiecas uz EEZ) (2003/658/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, aitas, kazas, cūkas un svaigu gaļu vai gaļas produktus no trešām valstīm[1], kurā jaunākie grozījumi izdarīti ar Regulu (EK) Nr. 807/2003/EK[2], un jo īpaši tās 14. panta 3. punktu, ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ieviešanu, kas paredzēti lietošanai pārtikā[3], un jo īpaši tās 8. panta 4. punktu, tā kā: (1) Komisijas 1993. gada 10. jūnija Lēmums 93/402/EEK par dzīvnieku veselības nosacījumiem un veterināro sertifikāciju attiecībā uz svaigas gaļas importu no Dienvidamerikas valstīm[4], kurā jaunākie grozījumi izdarīti ar Lēmumu 2003/576/EK[5], attiecas uz Argentīnu, Brazīliju, Čīli, Kolumbiju, Paragvaju un Urugvaju. (2) Komisija tika informēta par mutes un nagu sērgas uzliesmojumu Paragvajā, tuvu Argentīnas robežai, un tika pieņemts Lēmums 2003/576/EK, lai apturētu atkaulotas un nogatavinātas liellopu gaļas ievešanu no Ramn Lista departamenta Formosas provincē un Rivadavia departamenta Saltas provincē Argentīnā. (3) Argentīnas iestādes tomēr ir paziņojušas par mutes un nagu sērgas uzliesmojumu GeneralJosé de San Martín departamentā, kas arī atrodas Saltas provincē. (4) Argentīnas veterinārās iestādes tūlīt ieviesa pasākumus, lai izvairītos no slimības tālākas izplatīšanās Argentīnas teritorijā, jo īpaši nodrošinot uzņēmīgu sugu dzīvnieku vakcinēšanu un pārvietošanās kontroli. Argentīnas iestādes tūlīt informēja Komisijas dienestus par šiem pasākumiem. (5) Ņemot vērā iespējamo slimības izplatīšanās risku un ievērojot kompetento Argentīnas veterināro iestāžu īstenotos pasākumus, Eiropas Savienībā tomēr jāaptur atkaulotas un nogatavinātas liellopu gaļas imports no General José de San Martín, Rivadavia, Orán, Iruya un Santa Victoria departamenta Saltas provincē un no Ramn Lista departamenta Formosas provincē. (6) Attiecīgi jāgroza Lēmums 93/402/EEK. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 93/402/EEK I pielikumu aizstāj ar šā lēmuma pielikuma tekstu. 2. pants Dalībvalstis izdara grozījumus pasākumos, ko tās piemēro importam, lai tie būtu saskaņā ar šo lēmumu, un nekavējoties attiecīgi dara zināmus pieņemtos pasākumus. Dalībvalstis par to tūlīt informē Komisiju. 3. pants Šo lēmumu piemēro no 2003. gada 17. septembra. 4. pants Šis lēmums ir adresēts dalībvalstīm. Briselē, 2003. gada 17. septembrī Komisijas vārdā - Komisijas loceklis David Byrne PIELIKUMS "I PIELIKUMS Dienvidamerikas teritoriju apraksts, kas izveidots dzīvnieku veselības sertifikātu izsniegšanai VALSTS TERITORIJA TERITORIJAS APRAKSTS KODS VERSIJA Argentīna AR 1/2001 Visa valsts AR-1 5/2002 Šādas privinces - Buenos Aires (Buenosairesa), Catamarca (Katamarka), Chaco (Čako), Crdoba (Kordova), Corrientes (Korjentesa), Entre Ríos (Entreriosa), Formosa (Formosa) (izņemot Ramoi Lista teritoriju), Jujuy (Huhuja), La Pampa (Lapampa), La Rioja (Larjoha), Mendoza (Mendosa), Misiones (Misjonesa), Neuquén (Neukena), Río Negro (Rionegro), Salta (Salta) (izņemot Hosé de San Martín, Rivadavia, Orán, Iruya, un Santa Victoria departamentu), San Juan (Sanhuana), San Luis (Sanluisa), Santa Fe (Santafē), Santiago del Estero (Santjago del Estero) un Tucumán (Tukumana). AR-3 1/2002 Chubut (Čuvuta), Santa Cruz (Santakrusa) un Tierra del Fuego (Tjerra del Fuego) Brazīlija BR 1/1993 Visa valsts BR-1 2/2001 Rio Grande do Sul (Riugrandi du Sulas), Paraná (Paranas), Minas Gerais (Minasžeraisas) (izņemot Oliveira (Oliveiras), Passos (Passosas), São Gonalo de Sapukai (Sangonsalu de Sapukai), Satelegoas (Setilagoasas) un Bambuí (Bambui) reģionālās delegācijas), São Paulo (Sanpaulu), Esperíto Santo (Espirituasantas), Mato Grosso do Sul (Matugrosa du Sulas), (izņemot Sete Quedas (Setikedas), Sonora (Sonoras), Aquidauana (Akidavanas), Bodoquena (Bodokvenas), Bonito (Bonitu), Caracol (Karakolas), Coxim (Koksimas), Jardim (Žardimas), Ladario (Ladariu), Miranda (Mirandas), Pedro Gomes (Pedru Gomešas), Porto Murtinho (Portomurtiņu), Rio Negro (Rionegro), Rio Verde do Mato Grosso (Matugrosa Riuverdes) un Corumbá (Korumbas) administratīvo rajonu), Santa Catarina (Santakatarinas), Goias (Gojasas) štati un Cuiaba (Kujabas) (izņemot San Antonio di Leverger (Sanantoniu di Leveržē), Nossa Senhora do Livramento (Nosa Siņjora du Livramentu), Pocone (Pokones) un Barão de Melgao (Barao de Melgazu) administratīvo rajonu), Cáceres (Kaseresas) (izņemot Cáceres (Kaseresas) administratīvo rajonu), Lucas do Rio Verde (Lukas du Riuverdes), Rondonopolis (Rondonopolisas) (izņemot Itiquiora (Itakuatiaras) administratīvo rajonu), Barra do Garas (Barra du Karkazas) un Barra do Burges (Barra du Burgesas), kas atrodas Mato Grosso (Matugrosā), reģionālās vienības. BR-2 1/2002 Matugrosu du Sula - Setikedas administratīvais rajons Čīle CL 1/1993 Visa valsts Kolumbija CO 1/1993 Visa valsts CO-1 1/1993 Zona šādās robežās: no Muri ietekas Atrato, lejup pa Atrato līdz vietai, kur tā ietek Atlantijas okeānā; no šā punkta līdz Panamas robežai pa Atlantijas okeāna piekrasti līdz Kabotiburonai; no šā punkta līdz Klusajam okeānam pa Kolumbijas un Panamas robežu; no šā punkta līdz Valle upes grīvai gar Klusā okeāna piekrasti un no šejienes taisnā līnijā līdz vietai, kur Muri ietek Atrato. CO-2 1/1993 Arboletasas, Nekokli, Sanpedru de Urabas, Turbo, Apartadas, Čigorodas, Mutatas, Dabeibas, Uramitas, Murindas, Riusukiu (Atrato labais krasts) un Frontinas administratīvais rajons. CO-3 1/1993 Zona šādās robežās: no Sinu upes ietekas Atlantijas okeānā augšup līdz Sinu iztekai Altaparamila, no šā punkta līdz Puertorejai pie Atlantijas okeāna, gar Antjokijas un Kordovas departamenta robežu un no šā punkta līdz Sinu ietekai gar Atlantijas okeāna krastu. Paragvaja PY 1/1993 Visa valsts PY-1 1/2002 Čako centrālie reģioni un Sanpedru reģioni Urugvaja UY 1/2001 Visa valsts" [1] OV L 302, 31.12. 1972., 28. lpp. [2] OV L 122, 16.5.2003., 36. lpp. [3] OV L 18, 23.1.2003., 11. lpp. [4] OV L 179, 22.7.1993., 11. lpp. [5] OV L 196, 2.8.2003., 43. lpp.